Բոլոր ժամանակներում, բոլոր պետություններում զինված ուժերը պետք է պատրաստ լինեն ագրեսիայի եւ պաշտպանեն իրենց երկիրը: Ես չորս տարի ծառայել եմ Հայաստանում, ստեղծել ենք բանակ, որը պատասխանել է հակառակորդի ագրեսիային, թույլ չի տվել Արցախի, Զանգեզուրի գրավումը, մուտքը Նախիջեւան: Իսկ Ալիեւն, օրինակ, ասել է, որ Երեւանը, Զանգեզուրը իրենց տարածքներն են, եւ հայերը եկվորներ են: Եվ եթե մի անկախ պետություն նման հայտարարություններ է անում մեկ այլ անկախ պետության հասցեին, դա սպառնալիք է: Ադրբեջանը մեզ անընդհատ սպառնում է պատերազմով, որ դրանք իր տարածքներն են: Նա խախտում է միջազգային իրավունքի նորմերը եւ վիրավորում մեր ազգային արժանապատվությունը: